Na temelju čl. 6. Zakona o izmjenama i dopunama Zakona o javnoj nabavi (NN 143/2013), a u skladu sa Odlukom o proceduri stvaranja ugovornih obveza u OŠ Josipa Matoša, Vukovar, na prijedlog ravnateljice, Školski odbor Osnovne škole Josipa Matoša, Vukovar na sjednici održanoj

19. prosinca 2013. godine donosi

ODLUKU O POSTUPKU ZA SKLAPANJE UGOVORA O JAVNOJ NABAVI ROBA I USLUGA PROCIJENJENE VRIJEDNOSTI DO 200.000,00 KN , ODNOSNO ZA NABAVU RADOVA DO 500.000,00 KN

Članak 1.

U svrhu poštivanja osnovnih načela javne nabave i dobrog gospodarenja javnim sredstvima, ovom se Odlukom uređuje postupak koji prethodi ugovornom odnosu za nabavu roba i usluga procijenjene vrijednosti do 200.000,00 kn , odnosno za nabavu radova do 500.000,00 kn ,

 za koje sukladno čl. 18. , stavak 3. Zakona o javnoj nabavi (NN 90/11 , 83/13 i 143/2013 ),

u daljnjem tekstu : Zakon, ne postoji obveza provedbe postupka javne nabave.

Članak 2.

Prilikom nabave roba, usluga ili radova do 100.000,00 kn bez PDV-a, Škola je u pravilu dužna na dokaziv način ( poštom sa povratnicom, faxom, elektronskom poštom i dr.) zatražiti više ponuda.

Iznimno, odnosno u posebnim okolnostima ili zbog žurnosti, a ovisno o prirodi predmeta nabave i razini tržišnog natjecanja, odredba prethodnog stavka ne primjenjuje se , odnosno može se zatražiti ponuda samo od jednog ( 1 ) gospodarskog subjekta.

Škola je dužna usporediti pristigle ponude i ravnatelj donosi konačnu odluku o odabiru, te u ime Škole nabavlja robu, usluge ili radove do 100.000,00 kn bez PDV-a putem narudžbenice ili ugovora.

Članak 3.

Za nabavu roba i usluga od 100.000,00 kn do 200.000,00 kn bez PDV-a, te nabavu radova od 100.000,00 kn do 500.000,00 kn, Škola je u pravilu dužna na dokaziv način ( poštom sa povratnicom, faxom, elektronskom poštom i dr.) zatražiti više ponuda.

Iznimno, odnosno u posebnim okolnostima ili zbog žurnosti, a ovisno o prirodi predmeta nabave i razini tržišnog natjecanja, odredba prethodnog stavka ne primjenjuje se , odnosno može se zatražiti ponuda samo od jednog ( 1 ) gospodarskog subjekta.

Škola je dužna usporediti pristigle ponude, te ravnatelj predlaže Školskom odboru OŠ Josipa Matoša, Vukovar, odabir one koja najbolje ispunjava svrhu nabave i ima najnižu cijenu.

Školski odbor donosi Odluku o bagatelnoj nabavi i daje suglasnost za ispisivanje narudžbenice, odnosno sklapanje ugovora.

Članak 4.

Ova Odluka stupa na snagu danom donošenja i biti će objavljena na oglasnoj ploči i WEB stranici Škole.

Kl: 003-06/13-01/43

Urbroj: 2188-108-13-01

Vukovar, 19. prosinca 2013. godine

Ravnateljica: Predsjednica Školskog odbora:

mr.sc. Anica Birač Danijela Pavić, prof.